《送达州先上人》
宋代·释普度

吾道从来没正偏，就中达者便为先。
花前一笑即回首，此去西川路八千。

作者简介：释普度（一一九九～一二八○），号虚舟，俗姓史，江都（今江苏扬州）人。年十二，出家本郡天宁寺，继事东堂院龙溪祖信，后参无得通禅师得法。理宗淳祐初住建康府半山报宁禅寺。历住镇江府金山龙游禅寺、潭州鹿苑褒忠禅寺、抚州疏山白云禅寺、平江府承天能仁禅寺、临安府中天竺天宁万寿永祚禅寺、灵隐景德禅寺，终于径山兴圣万寿禅寺。元世祖至元十七年卒，年八十二。有净伏等编《虚舟普度禅师语录》一卷，收入《续藏经》。事见《语录》及所附元释行端撰《行状》，《补续高僧传》卷一一有传。